અમદાવાદ: નરોડા વિસ્તારમાં ગઇ કાલે મોડી રાતે યુવક પર તલવારથી હુમલો કરાયો હતો. હસવા જેવી સામાન્ય બાબતે થયેલા ઝઘડામાં એક યુવાને તલવારના ઘા મારી દીધા હતા. નરોડા વિસ્તારમાં આવેલ પલ્લવ સોસાયટીમાં રહેતા અને પાણીની બોટલોનો વેપાર કરતા 22 વર્ષીય દ‌િર્શલ સુરેન્દ્રભાઇ પટેલે તેના પર તલવાર વડે હુમલો થતાં નરોડા પોલીસ સ્ટેશનમાં ફરિયાદ દાખલ કરાવી છે. ગઇ કાલે રાતે દ‌િર્શલ પટેલ તેના મિત્ર ભાવેશ પંચાલ સાથે નરોડાની નવયુગ કેનાલ પાસે આવેલ અમૂલ પાર્લર પાસે ઊભા હતા. દરમિયાનમાં એક બાઇક પર ત્રણ યુવક આવ્યા હતા. બાઇક સ્ટેન્ડ પર કરતી વખતે ત્રણ યુવક પૈકી એક યુવક જમીન પર પડી ગયો હતો. યુવક જમીન પર પડતાંની સાથે જ દર્શિલ એકાએક હસી પડ્યો હતો. યુવકને લાગી આવતાં તેણે દર્શિલ સાથે બોલાચાલી શરૂ કરી હતી અને તેમની વચ્ચે ઝપાઝપી થઇ હતી.